《奉酬陈子善见柬韵并上王良与》
元代·张仲深

独上危楼百尺强，白沙翠竹迥相望。西江返照连虹影，南镇残山入雁行。

薄暮杖藜诗兴阔，深秋池馆酒尊香。客边清致凭谁遣，赖有王家玉雪郎。

作者简介：字子渊，庆元路人。生卒年均不详，约元惠宗至元中前后在世。生平事迹不详。著有子渊诗集六卷，《四库总目》多与遒贤、杨维桢、张雨、危素、袁华、周焕文、韩性、乌本良斯道兄弟倡和之作。古诗冲澹，颇具陶韦风格。